“สี จิ้นผิง” ถึงไทยแล้ว พร้อมร่วมถกผู้นำ “เอเปค” พรุ่งนี้!
"สี จิ้นผิง" เดินทางถึงประเทศไทยแล้ว เตรียมเข้าร่วมประชุมสุดยอดเอเปคกับบรรดาผู้นำประเทศสมาชิกพรุ่งนี้ ภายใต้หัวข้อ "เปิดกว้างสร้างสัมพันธ์ เชื่อมโยงกัน สู่สมดุล"
"สี จิ้นผิง" เดินทางถึงประเทศไทยแล้ว เตรียมเข้าร่วมประชุมสุดยอดเอเปคกับบรรดาผู้นำประเทศสมาชิกพรุ่งนี้ ภายใต้หัวข้อ "เปิดกว้างสร้างสัมพันธ์ เชื่อมโยงกัน สู่สมดุล"
17 พ.ย. 2565

สำนักข่าวพีเพิลส์ เดลี ไชน่าของจีนรายงานว่า ประธานาธิบดีสี จิ้นผิง แห่งประเทศจีนเดินทางถึงจังหวัดกรุงเทพฯ ของประเทศไทยแล้วในวันนี้ (17 พ.ย.) โดยเขาจะเข้าร่วมการประชุมสุดยอดเอเปคกับบรรดาผู้นำประเทศสมาชิก หลังเพิ่งเสร็จสิ้นการประชุมสุดยอด G20 ที่เกาะบาหลีของประเทศอินโดนีเซีย
นอกจากนี้ มีรายงานข่าวระบุว่า ปธน.สีจะเข้าร่วมการประชุมระดับทวิภาคีกับประธานาธิบดีเฟอร์ดินานด์ มาร์กอส จูเนียร์ แห่งฟิลิปปินส์ในวันนี้ นอกรอบการประชุมเอเปค
อนึ่ง การประชุมเอเปคในปีนี้มีกำหนดจัดขึ้นระหว่างวันที่ 18 – 19 พ.ย. ภายใต้หัวข้อ “เปิดกว้างสร้างสัมพันธ์ เชื่อมโยงกัน สู่สมดุล” (Open, Connect, Balance)